চা শ্রমিকদের মজুরিও দেওয়া হোক ব্যাঙ্কের মাধ্যমে। রাজ্য প্রশাসনকে এই মর্মে চিঠি দিল টি-বোর্ড। গত ২৩ নভেম্বর রাজ্যের মুখ্যসচিবকে চিঠি পাঠিয়েছেন টি-বোর্ডের চেয়ারম্যান। পরিস্থিতি খতিয়ে দেখার কথা জানিয়েছেন মুখ্যসচিব।
 ওয়েব ডেস্ক : চা শ্রমিকদের মজুরিও দেওয়া হোক ব্যাঙ্কের মাধ্যমে। রাজ্য প্রশাসনকে এই মর্মে চিঠি দিল টি-বোর্ড। গত ২৩ নভেম্বর রাজ্যের মুখ্যসচিবকে চিঠি পাঠিয়েছেন টি-বোর্ডের চেয়ারম্যান। পরিস্থিতি খতিয়ে দেখার কথা জানিয়েছেন মুখ্যসচিব। চিঠিতে তিনি লিখেছেন, চা শ্রমিকদের বেতন সংশ্লিষ্ট জেলা প্রশাসনের ব্যাঙ্ক অ্যাকাউন্টের মাধ্যমেই মেটানো হোক। দেশের যেকটি রাজ্যে চা বাগান রয়েছে সব জায়গায় একই ব্যবস্থা চালুর পরামর্শ দেওয়া হয়েছে। শুধু তাই নয়, পরবর্তী ক্ষেত্রে চা শ্রমিকদের প্রত্যেকের ব্যাঙ্ক অ্যাকাউন্ট খোলার জন্য রাজ্য সরকার, শ্রমিক ইউনিয়ন এবং চা ব্যবসায়ীদের অ্যাসোসিয়েশনগুলিকে পরামর্শ দেওয়া হয়েছে।